इस सामान्य घरेलू क्लीनर को आईसोप्रोपाइल (isopropyl) अल्कोहल के रूप में भी जाना जाता है, यह सस्ती है और आमतौर पर किराने और थोक की दुकानों पर मिल सकती है | कुछ प्रकार के बेंडेज को गलाने के लिए उन पर रबिंग अल्कोहल लगाना बहुत प्रभावी होता है | ईयर-बड्स या रुई में थोड़ा-सा अल्कोहल लें, और इसे थोड़ी देर बेंडेज पर लगा रहने, और बेंडेज हटाने के लिए इसे धीरे से रगड़ें |  रबिंग अल्कोहल से त्वचा सूख सकती है और उसमें जलन हो सकती है, खासकर चेहरे जैसी नाजुक जगह पर | एक बार में केवल कुछ बूंदों का उपयोग करें और अपनी त्वचा को बीच में कुछ देर आराम दें, फिर दोबारा लगाएँ | अधिकांश नेल पॉलिश रिमूवर में सक्रिय संघटक एसीटोन (acetone) होता है, जो एक रासायनिक विलायक है | एसीटोन कई सामान्य ग्लू और बेंडेज के ऊपर विलायक के रूप में भी काम करता है, उनसे संपर्क में आने पर ग्लू या बेंडेज को गला देता है | प्रभावित जगह में थोड़ी मात्रा में नेल रिमूवर रगड़ें और कुछ क्षणों के लिए लगा रहने दें, फिर धीरे-धीरे रगड़ते रहें और आराम से बेंडेज निकालें |  एसीटोन को रगड़ने से त्वचा पर वैसी ही जलन और ड्राइ स्किन हो सकती है जैसी कि अल्कोहल में होती है, इसलिए पहले के जैसी ही सावधानी बरतें | यदि आपको प्योर एसीटोन मिल जाता है, तो यह नेल पॉलिश रिमूवर के रूप में काम करता है | एसीटोन का उपयोग बहुत संभालकर करें; यह एक अत्यधिक ज्वलनशील पदार्थ है और इसलिए इसका उपयोग गर्म चीजों के साथ संयोजन में नहीं किया जाना चाहिए |   बिना एसीटोन वाले नेल पॉलिश रिमूवर का उपयोग करने से बचें, क्योंकि उनमें बेंडेज के अवशेषों को गलाने के लिए आवश्यक विलायक नहीं होता है | पेट्रोलियम जेली से बने वैसलीन जैसे उत्पाद त्वचा से बेंडेज को हटाने के लिए तेल और लोशन की तरह ही काम करते हैं | इसका एक अनूठा लाभ यह है कि पेट्रोलियम जेली ज्यादा-मोटी होती है, इसलिए इसे लंबे समय तक लगाए रखना आसान है (हालांकि इसकी चिकनाई कुछ लोगों के लिए पसंद नहीं है) | प्रभावित त्वचा में वैसलीन की एक पतली परत लगाएँ और इसको पाँच से दस मिनिट के लिए ऐसा ही लगा रहने दें, फिर एक कपड़े से या टिश्यू पेपर से हल्के से पोंछें | ये उत्पाद विशेष रूप से बेंडेज में पाए जाने वाले गोंद को हटाने के लिए बनाए जाते हैं | बेंडेज रिमूवर आमतौर पर स्प्रे या डिस्पोजेबल वाइप्स (disposable wipes) के रूप में बनाए जाते हैं | यह रिमूवर उपरोक्त विधियों की तुलना में थोड़े अधिक महंगे होते हैं और मुश्किल से मिलते हैं, लेकिन ये विशेष रूप से अच्छी तरह से काम करते हैं | आपको अपने स्थानीय दवाखाने में यह उत्पाद मिल सकते हैं | यदि नहीं मिल पाएँ, तो ऑनलाइन ऑर्डर में इसके अनेक प्रकार उपलब्ध हैं | इनकी कीमतें उत्पाद के अनुसार ही भिन्न–भिन्न होती हैं, लेकिन आम तौर पर 750 से 1875 रु.के बीच में प्रति बोतल या पैकेज होती है | कई रासायनिक उत्पादों (विशेष रूप से रबिंग अल्कोहल, एसीटोन और कुछ बेंडेज रिमूवर) यदि बहुत देर तक त्वचा के संपर्क में रहे, तो इनको रगड़ने से त्वचा में जलन हो सकती है | इससे बचने के लिए, इन रसायनों को लगाने के बाद हर बार त्वचा को साबुन और पानी से धोएँ | इससे उन्हें त्वचा से हटाने और जलन को कम करने में मदद मिलेगी | यदि आप एक बार में अपनी त्वचा से बेंडेज के अवशेषों को नहीं निकाल पाते हैं, तो फिर से तेज रसायन को लगाने से पहले विचार करें और अपनी त्वचा को एक दिन का आराम दें | एक दिन का इंतजार आपकी त्वचा को आराम करने और ठीक होने का मौका देगा | इसके स्थान पर आप, इस रासायनिक उपचार को एक सौम्य घोल के साथ मिलाकर उपयोग करें |
ضع الكحول. رطب الضمادة اللاصقة بمزيل طلاء الأظافر. غطِ الضمادة جيل بترولي. اشتر من صيدليه مزيل الّضمادات اللاصقة. اشطف الجلد بالماء والصابون بعد استخدام أي حلول كيميائية.